Държавен вестник, бр. 82, 2022 г., стр. 7

БРОЙ  82	
Д Ъ Р Ж А В Е Н  В Е С Т Н И К 	
СТР.  7  
НАРЕДБА
за условията и реда за издаване, удължаване 
и отнемане на удостоверение за високотех-
нологичен и/или иновативен проект, наречен 
„Стартъп виза“ 
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят условията 
и редът за издаване, удължаване и отнемане 
на удостоверението за високотехнологичен и/
или иновативен проект, наречен „Стартъп виза“, 
съгласно изискванията на Закона за чужденците 
в Република България (ЗЧРБ), наричано по-
нататък „удостоверението“.
Чл. 2. Удостоверението се издава от минис-
търа на иновациите и растежа.
Чл. 3. Удостоверението предоставя възмож-
ност на чужденци да започнат и развият проекти, 
предвиждащи извършване на високотехноло-
гична и/или иновативна дейност в страната, и 
е един от задължително изискуемите документи 
за получаване на разрешение за продължително 
пребиваване по чл. 24п, ал. 1 от ЗЧРБ.
Г л а в а  в т о р а
ЕКСПЕРТЕН СЪВЕТ
Чл. 4. (1) За издаването на удостоверението 
„Стартъп виза“ по всяко постъпило заявление 
министърът на иновациите и растежа сформира 
Експертен съвет като консултативен орган. 
(2) Членовете на Експертния съвет не полу-
чават възнаграждение за участието си.
(3) Членовете на Експертния съвет спазват 
правила за конфиденциалност в процеса на 
разглеждане на постъпилите заявления.
(4) Експертният съвет дава становище по:
1. представени проекти, кандидатстващи за 
издаване или удължаване на удостоверение за 
високотехнологичен и/или иновативен проект;
2. искания за внасяне на промени в одоб- 
рени проекти.
(5) Съставът на Експертния съвет за всеки 
отделен случай се определя със заповед на 
министъра на иновациите и растежа.
(6) В състава на всеки Експертен съвет могат 
да участват представители на Министерството 
на образованието и науката, Патентното ве-
домство, академичната общност, Българската 
академия на науките, браншови организации, 
професионални и други организации на биз-
неса, като задължително се отправя покана 
за двама представители на юридически лица 
с нестопанска цел, обединяващи и имащи 
пряко отношение към стартъп компаниите и 
фондовете за дялово и рисково инвестиране.
(7) При необходимост и в зависимост от 
насочеността на конкретния проект председа-
телят на Експертния съвет може да привлича 
към работата му външни експерти в съответ-
ната област без право на глас при оценка на 
проектите.
Г л а в а  т р е т а
УСЛОВИЯ И РЕД ЗА ИЗДАВАНЕ НА 
УДОСТОВЕРЕНИЕ ЗА ВИСОКОТЕХНО- 
ЛОГИЧЕН И/ИЛИ ИНОВАТИВЕН ПРОЕКТ
Чл. 5. За издаване на удостоверение за 
високотехнологичен и/или иновативен про-
ект чужденците подават по електронен път в 
Министерството на иновациите и растежа за-
явление по образец и съответните приложения 
към него съгласно приложението.
Чл. 6. (1) В заявлението по чл. 5 заявителите 
предоставят:
1. основна информация за заявителя: 
а) име; 
б) вид и номер на документ за самоличност; 
в) държава на произход; 
г) постоянен или настоящ адрес;
д) телефонен номер; e-mail; 
е) образование; 
ж) месторабота;
2. основна информация за дружеството: 
наименование, регистрационен номер на дру-
жеството – ЕИК или еквивалент, седалище и 
държава, в която е регистрирано дружеството, 
ако е приложимо;
3. основна информация за високотехноло-
гичния и/или иновативен проект:
а) заглавие/наименование;
б) представяне на дейността, продукта и/
или услугата;
в) финансови изчисления/анализи и прогнози 
за приблизителния размер на производство и за 
растежа на приходите и разходите за следващите 
3 години от датата на подаване на заявлението;
г) анализ на пазара, продажби, клиенти и 
партньорства;
д) информация за човешките ресурси.
(2) Приложенията към заявлението са: 
1. копие на документа за самоличност със 
снимката и личните данни на заявителя;
2. бизнес план и презентация на проекта; 
3. документ за валиден патент за изобрете-
ние или валидно свидетелство за регистрация 
на полезен модел за ЕС, САЩ или държа-
ви – членки на Организацията за икономиче-
ско сътрудничество и развитие, във връзка с 
проекта, когато е приложимо;
4. договор за инвестиция със специализиран 
международен фонд за дялово и рисково инве-
стиране за не по-малко от 100 000 лв., както 
и препоръка, издадена от съответния фонд, 
за приноса на заявителя в проекта, когато е 
приложимо; 
5. договор или писмо за намерение за инвес-
тиция от фонд за дялово и рисково инвестиране 
в Република България за не по-малко от 100 
000 лв., когато е приложимо;
6. удостоверение за качество на проект (Seal 
of Excellence) по програмите „Хоризонт 2020“ 
или „Хоризонт Европа“, когато е приложимо;
7. доказателство, че проектът е отличен на 
специализиран конкурс или състезание в об-
ластта на иновациите и предприемачеството, 
организирани от Европейската комисия или